Ved den Jyske Aas tæt på Klokkerholm er en canadisk kunstner lige nu ved at ligge sidste hånd på et et kunstværk - et kunstværk der lover meteorregn.

I disse dage er  den canadiske kunstner Ella Morton i gang med at opføre sit Land Art værk Meteor Shower ude ved den Jyske Aas - Porten, i Hjallerup. Kunstværket er en del af Land Art, som består af kunstværker udført i naturen og som med tiden forgår i naturen. Og kunstværket består af en masse natursten fra istiden, indsamlet syv nordjyske kommuner, derefter er stenene malet med en uv absorberende maling som vil få stenene til at lyse op, når mørket sænker sig. Brønderslev Kommune har i samarbejde med KulturKANten Nordjylland fået tildelt værket, som er en stor regionalsatsning på kunst i naturen. Når stenene står færdigplaceret vil der om natten opstå et sælsomt syn som vækker til undren og kan udgøre illusionen om et nedslag fra det ydre rum. Alle er velkommen til at komme og deltage i det praktiske arbejde og få en snak med Ella Morton. Der vil være åbent hus og indvielse af værket den 21. september.